CELEX: 52016PC0462
Language: et
Date: 2016-07-13
Title: Ettepanek: EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta toetuse maksmiseks Kreekale pärast Joonia saari tabanud 2015. aasta novembri maavärinat

EUROOPA KOMISJON
            Brüssel,13.7.2016
            COM(2016) 462 final
            Ettepanek:
            EUROOPA PARLAMENDI JA NÕUKOGU OTSUS
            Euroopa Liidu Solidaarsusfondi kasutuselevõtmise kohta toetuse maksmiseks Kreekale pärast Joonia saari tabanud 2015. aasta novembri maavärinat
            
               
         
         
            
               SELETUSKIRI
            
            
               1.ETTEPANEKU TAUST
            
            
               Käesolev otsus hõlmab Euroopa Liidu Solidaarsusfondi (edaspidi „fond“) kasutuselevõtmist summas 1 651 834 eurot pärast maavärinat Kreekas. Nimetatud kasutuselevõtmist rahastatakse täies ulatuses 50 000 000 euro suurustest kulukohustuste assigneeringutest ja maksete assigneeringutest, mis on juba 2016. aasta eelarvesse kantud ja seetõttu ei ole paranduseelarve vajalik.
            
            
               2.TEAVE JA TINGIMUSTE TÄITMINE
            
            
               5. veebruaril 2016 sai komisjon taotluse finantsabi saamiseks fondist seoses 17. novembri 2015. aasta katastroofiga Kreekas (Joonia saari, eriti Lefkadat ja Kefaloniat mõjutanud maavärin). Komisjon on taotluse põhjalikult läbi vaadanud kooskõlas nõukogu 11. novembri 2002. aasta määrusega (EÜ) nr 2012/2002 (Euroopa Liidu Solidaarsusfondi loomise kohta)
                  1
                (edaspidi „määrus“), eriti selle artiklitega 2, 3 ja 4. Allpool on esitatud hinnangute kõige olulisemad asjaolud.
            
            
               (1)Kreeka esitas taotluse rahalise toetuse saamiseks fondist 5. veebruaril 2016, mis jääb kaheteistkümnenädalase tähtaja raamesse alates esimese kahjustuse registreerimisest 17. novembril 2015 (Lefkada saar). Taotlus käsitles määruse artikli 2 lõike 3 kohast „piirkondlikku katastroofi“. Komisjoni päringu peale esitati 9. märtsil 2016 täiendavat teavet.
            
            
               (2)Taotlust esitades palus Kreeka fondilt oodatavate toetuste raames ettemakset. Pärast taotluse esialgset hindamist jõudis komisjon järeldusele, et määruse artiklis 4a sätestatud tingimused on täidetud.
            
            
               (3)Komisjoni 18. märtsi 2016. aasta otsusega C(2016) 1772 määrati ettemakse summas 164 798 eurot, mis moodustab 10 % fondist eraldatavast oodatavast toetusest.
            
            
               (4)Kreeka ametiasutused hindasid otseste kahjude kogusummaks esialgu 65 919 000 eurot. 9. märtsil 2016 esitasid Kreeka ametiasutused ajakohastatud taotluse, milles otseste kahjude kogusumma tõusis 66 073 345 eurole. Ajakohastatud kahjusumma moodustab 2,1 % Joonia saarte asjaomase NUTS 2 piirkonna piirkondlikust SKPst (Eurostati 2014 aasta EL62 andmeil
                  2
                3 137 miljonit eurot) ja ületab seega määruses sätestatud künnist 1,5 % piirkonna SKPst, mis on vajalik katastroofi käsitamiseks piirkondliku katastroofina.
            
            
               (5)Otsese kahju kogusumma on fondist makstava rahalise toetuse kindlaksmääramise aluseks. Rahalist toetust võib kasutada ainult määruse artiklis 3 määratletud hädaolukorra- ja päästemeetmeteks.
            
            
               (6)2015. aasta 17. novembri hommikul tabas Lefkadat rida katastroofilisi maavärinaid, mille tugevus ulatus 6,1 pallini Richteri skaalal. Kahjustusi registreeriti ka Ithaki ja Kefalonia põhjaosas. Järgnes mitu järeltõuget. Kaks inimest sai surma ja kaheksa vigastada. Seismoloogide väitel nihutas maavärin Lefkada saare 36 cm lõunasse. Koheselt asus tegevusse Kreeka kodanikukaitse operatsioonide keskus ning kahju saanud elanikkonnale tagati ajutine majutus, peavari ja toit. Maavärin kahjustas 120 elamut, millest 20 tunnistati elamiskõlbmatuks. Peale selle said teadete kohaselt tugevasti kahjustada piirkondlikud ja kohalikud taristuvõrgud, era- ja üldkasutatavad hooned (sh kohalik haigla) ning muu taristu (sadamad, bioloogilised võrgustikud), aga ka kultuurimälestised (peamiselt kirikud). Maalihked matsid ja hävitasid mõned kõige olulisemad rannad saare lääneosas.
            
            
               (7)Kreeka ametiasutused on arvestanud vastavalt Euroopa Solidaarsusfondi määruse artikli 3 lõikele 2 hädaolukorras vajalike meetmete maksumuseks 52 374 miljonit eurot, mis on jaotatud meetmeliikide kaupa. Kõige suurem osa kuludest on seotud transpordisektoriga (üle 38 miljoni euro). Sellele järgnevad kultuuripärandi kaitse taristu kindlustamisega seotud kulud (üle 7 miljoni euro).
            
            
               (8)Kahju kandnud piirkond kuulub 2014.–2020. aasta Euroopa struktuuri- ja investeerimisfondide vähemarenenud piirkondade kategooriasse. Kreeka ametiasutused ei ole komisjonile teatanud kavatsusest paigutada struktuuri- ja investeerimisfondide programmidele ettenähtud vahendeid ümber taastamistöödeks.
            
            
               (9)Mis puutub kõnealusest õnnetuse liigist lähtuva ohu ennetamist ja ohjamist käsitlevate liidu õigusaktide rakendamisse, siis ei ole praegu pooleli ühtegi rikkumismenetlust. Kreeka kui Euroopa üks seismiliselt kõige aktiivsemaid riike on püüdnud luua looduskatastroofide ennetamise ja haldamise raamistikku. Kreeka esimene maavärinaid käsitlev seadus (EAK–2000) jõustus 1959. aastal. Hiljem on seda mitmel korral muudetud. 2003. aastal lisati seadusele uus seismiliste ohupiirkondade kaart. Maavärinateks valmisoleku ja kaitse organisatsioon (OSAP) on avalik-õiguslik üksus infrastruktuuri-, transpordi- ja võrgustike ministeeriumi alluvuses, mille eesmärk on minimeerida maavärinate hävitavat mõju.
            
            
               (10)Taotluse esitamise kuupäevaks ei olnud Kreeka suhtes algatatud ühtegi rikkumismenetlust seoses kõnealust õnnetuse liiki käsitlevate liidu õigusaktidega.
            
            
               (11)Kreeka ametiasutused kinnitasid, et abikõlblikel kuludel ei ole kindlustuskatet.
            
            
               3.MÕJU EELARVELE
            
            
               Nõukogu 2. detsembri 2013. aasta määruse (EL, EURATOM) nr 1311/2013 (millega määratakse kindlaks mitmeaastane finantsraamistik aastateks 2014–2020),
                  3
                eriti selle artikli 10 kohaselt võib Euroopa Liidu Solidaarsusfondi (edaspidi „fond“) kasutada igal aastal mahus, mis täiendab finantsraamistiku asjaomastes rubriikides ette nähtud assigneeringuid kuni 500 000 000 euroga (2011. aasta hindades). Fondist abi saamise tingimusi on kirjeldatud nõukogu määruses (EÜ) nr 2012/2002 Euroopa Liidu solidaarsusfondi loomise kohta, mida on muudetud Euroopa Parlamendi ja nõukogu 15. mai 2014. aasta määrusega (EL) nr 661/2014. Euroopa Parlamendi, nõukogu ja komisjoni 2. detsembri 2013. aasta institutsioonidevahelise kokkuleppe (eelarvedistsipliini, eelarvealase koostöö ning usaldusväärse finantsjuhtimise kohta)
                  4
                punktis 11 on sätestatud fondi kasutuselevõtmise kord.
            
            
               Et fondi loomise keskne põhjus oli solidaarsus, on komisjon seisukohal, et sellest antav abi peab olema progresseeruv. See tähendab, et senise tava kohaselt peaks abi osatähtsus solidaarsusfondi vahendite kasutuselevõtmise korral olema suurõnnetuse künnist (s.o 0,6 % kogurahvatulust või 3 miljardit eurot 2011. aasta hindades, olenevalt sellest, kumb on madalam) ületava kahju puhul suurem kui kahju puhul, mis künniseni ei küündi. Varem kasutatud määr assigneeringute määramiseks suurõnnetusele on 2,5 % kogu otsesest kahjust, mis on fondi kasutuselevõtmise künnisest allpool, ning 6 % kahjust, mis künnist ületab. Piirkondlike õnnetuste ja naabruses paikneva riigi õnnetuse puhul on määr 2,5 %.
            
         
         
            
               Toetus ei tohi ületada abikõlblike meetmete hinnangulist kogumaksumust. Solidaarsusfondist antava abi arvutamise metoodika esitati solidaarsusfondi aastaaruandes (2002–2003) ning metoodika kiitsid heaks nõukogu ja Euroopa Parlament.
            
            
               Kreeka taotluse ning tekkinud otsese kahju hinnangulise kogusumma alusel on fondist antava abi suurus arvutatud järgmiselt:
            
            
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Katastroof
                     
                  
                  
                     
                        Otsene kahju
                        (miljonites eurodes)
                     
                  
                  
                     
                        Alla künnist jääv 2,5 % otsesest kahjust
                        (eurodes)
                     
                  
                  
                     
                        Künnist ületav 6 % otsesest kahjust
                     
                  
                  
                     
                        Kavandatava abi kogusumma
                        (eurodes)
                     
                  
               
                     
                        KREEKA 
                     
                  
                  
                     
                        66 073
                     
                  
                  
                     
                        1 651 834
                     
                  
                  
                     
                        –
                     
                  
                  
                     
                        1 651 834
                     
                  
               
                     
                        KOKKU
                     
                  
                  
                     
                        1 651 834
                     
                  
               
               50 000 000 euro suurune summa võeti ettemaksete tegemiseks kasutusele 2016. aasta eelarve vastuvõtmise ajal ja vastavad kulukohustuste ja maksete assigneeringud kanti eelarvesse. Olles kõnealuse taotluse
                  5
                läbi vaadanud ning arvestades maksimaalset abisummat, mida fondist saab anda, teeb komisjon ettepaneku võtta fondist kasutusele 1 651 834 eurot, mis saadakse spetsiaalselt ettemaksete tegemiseks 2016. aasta Euroopa Liidu üldeelarvesse kantud 50 000 000 euro suurusest summast.
            
            
               Kooskõlas määruse artikli 4a lõikega 2 on juba makstud välja 10 % ettemakse 164 798 eurot, maksta jääb veel 1 487 036 eurot.
            
            
               Pärast nimetatud ettemaksete tegemist on eelarves ettemaksete jaoks kasutada vahendeid summas 49 835 202 eurot. Kooskõlas institutsioonidevahelise kokkuleppe punktiga 11, millega nähakse ette assigneeringute ümberpaigutamise võimalus, teeb komisjon ettepaneku võtta kõnealustest kasutada olevatest vahenditest kasutusele Kreeka jaoks vajalikud 1 487 036 eurot. Pärast väljamaksmata jäägi eraldamist jääb 2016. aastal muudeks ettemakseteks kasutada 48 348 166 euro suurune summa, kui selleks peaks vajadus tekkima. Praegu kättesaadava teabe põhjal hinnatakse seda ülejäänud aasta jooksul laekuda võivate taotluste rahuldamiseks piisavaks.
            
            
               Eriarvamuste korral kutsutakse kokku ametlik kolmepoolne kohtumine kooskõlas institutsioonidevahelise kokkuleppe punktiga 11
                  6
               .
            
            
               Ettepanek:
            
            
               EUROOPA PARLAMENDI JA NÕUKOGU OTSUS
            
            
               Euroopa Liidu Solidaarsusfondi kasutuselevõtmise kohta toetuse maksmiseks Kreekale pärast Joonia saari tabanud 2015. aasta novembri maavärinat
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta,
                  7
                eriti selle artikli 4 lõiget 3,
            
            
               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  8
                eriti selle punkti 11,
            
            
               võttes arvesse Euroopa Komisjoni ettepanekut,
            
            
               ning arvestades järgmist:
            
            
               (1)Euroopa Liidu Solidaarsusfondi (edaspidi „fond“) eesmärk on võimaldada liidul kiiresti, tulemuslikult ja paindlikult reageerida kriisiolukordadele ning näidata üles solidaarsust katastroofide tagajärjel kannatanud piirkondade elanikega. 
            
            
               (2)Nõukogu määruse (EL, Euratom) nr 1311/2013
                  9
                artikli 10 kohaselt ei tohi fond ületada iga-aastast maksimaalset summat, milleks on 500 miljonit eurot (2011. aasta hindades).
            
            
               (3)5. veebruaril 2016 esitas Kreeka taotluse võtta fond kasutusele pärast Joonia saari tabanud 2015. aasta novembri maavärinat.
            
            
               (4)Kreeka taotlus täidab fondist finantsabi saamise tingimused, mis on sätestatud määruse (EÜ) nr 2012/2002 artiklis 4.
            
         
         
            
               (5)Seega tuleks fond kasutusele võtta, et anda Kreekale rahalist abi.
            
            
               (6)Euroopa Parlamendi ja nõukogu otsusega (EL) 2016/252
                  10
                võeti Euroopa Liidu Solidaarsusfondi raames ettemaksete tegemiseks 2016. aastal kasutusele 50 000 000 eurot kulukohustuste assigneeringute ja maksete assigneeringutena. Neid assigneeringuid on kasutatud ainult väga piiratud ulatuses. Sellest tulenevalt saab rahastada kogu käesoleva kasutuselevõtu summat, mis tuleks teha kättesaadavaks ettemakseteks mõeldud assigneeringute ümberjaotamise teel liidu 2016. aasta üldeelarves.
            
            
               (7)Selleks et minimeerida fondi vahendite kasutuselevõtuks vajalikku aega, tuleks käesolevat otsust kohaldada alates selle vastuvõtmise kuupäevast,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Liidu 2016. aasta üldeelarve raames võetakse Kreekale abi andmiseks kasutusele Euroopa Liidu Solidaarsusfond summas 1 651 834 eurot kulukohustuste assigneeringute ja maksete assigneeringutena.
            
            
               Kogu esimeses lõigus osutatud kasutuselevõtu summat rahastatakse liidu 2016. aasta eelarves ettemakseteks ettenähtud assigneeringutest ja vastavalt tuleks vähendada ettemakseteks mõeldud summat.
            
            
               Artikkel 2
            
            
               Käesolev otsus jõustub selle Euroopa Liidu Teatajas avaldamise päeval.
            
            
            
               Seda kohaldatakse alates [vastuvõtmise kuupäevast].*
            
            
               
                  11Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  Nõukogu 11. novembri 2002. aasta määrus (EÜ) nr 2012/2002, Euroopa Liidu Solidaarsusfondi loomise kohta (EÜT L 311, 14.11.2002, lk 3).
               
               
                  
                     (2)
                  See põhineb Eurostati uusimatel, 2016. aasta mais laekunud andmetel. Taotluse laekumisel arvutati künnis esialgsete (suuremate) arvude alusel, hiljem vähenes esialgselt arvutatud 48,7 miljoni euro suurune künnis 47,1 miljonile eurole. Künnis on aga mõlemal juhul saavutatud ja kavandatud abisumma ei muutu.
               
               
                  
                     (3)
                  ELT L 347, 20.12.2013, lk 884.
               
               
                  
                     (4)
                  ELT C 373, 20.12.2013, lk 1.
               
               
                  
                     (5)
                  Teatis komisjonile C(2016) 3872.
               
               
                  
                     (6)
                  ELT C 373, 20.12.2013, lk 1.
               
               
                  
                     (7)
                  EÜT L 311, 14.11.2002, lk 3.
               
               
                  
                     (8)
                  ELT C 373, 20.12.2013, lk 1.
               
               
                  
                     (9)
                  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).
               
               
                  
                     (10)
                  Euroopa Parlamendi ja nõukogu 25. novembri 2014. aasta otsus (EL) 2016/252 Euroopa Liidu Solidaarsusfondi kasutuselevõtmise kohta ettemaksete tegemiseks (ELT L 47, 24.2.2016, lk 5).
               
               
                  
                     (11)
                   Kuupäeva lisab parlament enne ELTs avaldamist.